 Murim in spitale din cauza lor si din cauza noastra Pentru ca ii votam Ads Actualitate Politic Business Sport Life Show Login Arhiva Stiri eveniment Murim in spitale din cauza lor si din cauza noastra Pentru ca ii votam Autor: Ramona Ursu, redactor-sef Ziare com Duminica, 15 Noiembrie 2020, ora 11:46 26856 citiri Baronul PSD Ionel Arsene a castigat noul mandat de sef al Consiliului Judetean Neamt folosindu-se si de acest mesaj: "Fapte, nu vorbe! Am investit peste 21 de milioane de euro in spitalele nemtene" Mesajul apare pe bannerele lui din campania electorala de la localele din aceasta toamna Spitalul Judetan Neamt, cel in care au ars de vii pacientii cu COVID-19 intubati in Sectia ATI, zece pierzandu-si viata in flacari, este in subordinea CJ Acum, Ionel Arsene ne spune ca spitalul era "in curs de autorizare ISU Probleme privind autorizatia de la ISU au toate spitalele" Chestiunea asta cu autorizatia de la ISU a ajuns in Romania ceva mentionat in treacat, la capitolul diverse Asta chiar si dupa ce au trecut zece ani de la incendiul din Maternitatea Giulesi si cinci ani de la tragedia Colectiv Atunci, stimati alesi, de ce va mai laudati in campaniile electorale cu investitiile in spitale ? De ce, domnule Arsene, nu ati iesit in campania de la locale, care a mai fost si in mijlocul pandemiei, sa le spuneti alegatorilor ca s-ar putea sa arda de vii daca vor ajunge la Spitalul Judetean Neamt, din cauza ca unitatea medicala nu are avizele ISU? De ce nu le-ati spus alegatorilor ca Spitalul Judetean nu are nici macar un responsabil pentru prevenirea incendiilor pe fiecare sectie sau un plan de instruire, cum semnaleaza cei de la Autoritatea Nationala de Management al Calitatii in Sanatate? De ce totul a fost bine in campanie electorala, domnule Arsene, adica in urma cu numai vreo luna si ceva, iar acum nu mai este bine? Ads Desi inca nu se stie cauza incendiului, mai multe anchete, inclusiv una instrumentata de procurori, fiind in desfasurare, prefectul de Neamt, George Lazar, spune ca o posibila cauza ar fi mutarea, fara niciun fel de aprobare, a Sectiei ATI de la un etaj la altul "La etajul doi s-au facut, in ultimele zile, lucrari in regie proprie, pentru a mari capacitatea Sectiei de ATI, care pana acum functiona la un etaj mai sus E doar o teorie, inca nu a fost confirmata, ca aceasta mutare nu a respectat cadrul legal si nu au fost facute verificari din partea celor care aveau competenta Acum sunt niste date care se desprind din discutiile avute cu cadrele medicale si cu cei de la ISU A fost un fel de hei-rup de a muta sectia de la etajul trei la etajul doi, efectuand lucrari pe cont propriu Spitalul a gresit ca a facut lucrarile fara aprobare", a spus prefectul de Neamt, duminica, intr-o interventie la Digi 24 Vom vedea, insa, la finalul anchetei, daca e asa sau nu Deocamdata, zece oameni au murit, iar alti sapte, pacienti si medicul de garda, sunt in stare grava Asta e ce stim sigur Ads Ionel Arsene a scris, sambata, pe Facebook : "Fac un apel catre intreaga clasa politica sa nu foloseasca acest eveniment tragic in interes politic sau electoral Nu este momentul sa va catarati pe cadavre" Tot sambata, acelasi Ionel Arsene a intrat in direct la Antena 3 si exact asta a facut, s-a catarat pe cadavre si a inceput sa gaseasca vinovatii in tabara politica adversa: "Spitalele judetene sunt supraincarcate, suntem in genunchi Tragedia putea fi evitata daca era deschis spitalul de la Letcani, acolo sunt paturi goale Un spital cu o suta de paturi sta gol, are doar 12 paturi ocupate, pentru ca nu vor sa aloce niste medici " Ca sa stim: in Sectia ATI a Spitalului Judetean Neamt erau 16 paturi cu 16 pacienti, cand a izbucnit incendiul Asta ne spun oficialii din Sanatate Pacientii raniti in incediu, cei cu COVID-19 intubati la ATI Neamt, au fost transferati, sambata seara, la Spitalul din Letcani, unde sunt acum tratati Ads In ultimul an, Spitalul Judetean Neamt a avut opt manageri Opt! Majoritatea au fost pusi de Ionel Arsene, inclusiv Lucian Micu, directorul de acum Micu este un traseist politic: a fost in PSD, apoi in UNPR -ul lui Gabriel Oprea , apoi in PNL si, de curand, s-a intors in PSD Dar nu s-a intors degeaba, dupa cum putem banui Lucian Micu a fost primarul PNL al Romanului, dar in 2016 ANI a precizat ca este incompatibil Dupa patru ani, in primavara asta, Curtea Suprema a hotarat definitiv ca Lucian Micu se afla in incompatibilitate si i-a interzis sa mai candideze Spre finalul verii, prefectul de Neamt (pus de PNL) l-a demis pe Micu de la primaria din Roman, iar acesta, in baza hotararii instantei, nu a mai putut candida pentru un alt mandat Ads Nicio problema, insa, pentru ca Micu a fost recuperat de familia politica PSD S-a intors in acest partid, unde in octombrie a fost pus de Arsene sef la Spitalul Judetean Sambata seara, dupa incendiul din Piatra Neamt, cand a venit vorba despre numirea lui Lucian Micu la sefia spitalului, baronul PSD de la Neamt a raspuns: "L-am numit pentru ca aveam nevoie de un manager Haideti sa vedem ce s-a intamplat acolo si care e cauza incendiului si nu de ce a fost numit domnul Micu manager" Corect, de ce sa ne uitam la tot dezastrul din spitale, cand cei care le conduc ne indica exact spre ce sa privin, astfel incat sa nu gasim niciodata vinovatii? Dar Lucian Micu nu este singurul parasutat pe linie politica la sefia Spitalului Judetean Neamt Poate cel mai controversat personaj - dintre cei opt schimbati in ultimul an - aflat in functia asta a fost unul numit de liberali In luna mai, cand pe fondul starii de urgenta spitalul trecuse din subordinea CJ in cea a Ministerului Sanatatii, Nelu Tataru l-a numit director interimar pe Marius Ghinet, proprietarul unei firme de pompe funebre Ce-l recomanda pe Ghinet? Zero experienta in managementul spitalelor, motiv pentru care numirea a produs critici puternice in spatiul public Dupa cateva zile, odata cu incetarea starii de urgenta si revenirea spitalului in subordinea CJ, Arsene a reinceput rotirea directorilor, dupa propriile criterii, pana a ajuns, acum doua saptamani, la Lucian Micu Trebuia si el rasplatit cu o functie, odata cu revenirea in PSD, daca tot nu a mai putut candida la locale, nu-i asa? Ads Dupa cinci ani de la Colectiv, in 30 octombrie, ministrul Tataru, ne-a transmis: "Avem tot 23 de paturi pentru acesti pacienti si suntem nevoiti sa cerem ajutor in afara tarii cand capacitatea de tratare este depasita" Astazi, dupa incendiul din Sectia ATI de la Spitalul Judetean Neamt, pe medicul Catalin Denciu, cel care si-a ars jumatate de corp ca sa-si salveze pacientii din saloane, il trimitem la un spital din Belgia pentru a fi tratat Atat a invatat Romania dupa doliul pe care l-a purtat in urma Colectiv Atat a putut face Romania in acesti cinci ani Nimic Da, murim in spitale din cauza ca, de zeci de ani, sistemul de Sanatate este jefuit Este condus de politruci Este lasat pe mana unor incompetenti care pun sistemul de pile si de relatii deasupra vietilor noastre Murim in spitale din cauza celor care ajung sa conduca acest sistem falimentat si ingropat Murim in spitale si din cauza noastra, pentru ca nu ne mai oprim odata din votat baroni si slugi de baroni Zece pacienti intubati, bolnavi de COVID, au murit intr-un incendiu izbucnit la Spitalul de Urgenta Piatra Neamt Alte sapte persoane sunt in stare critica Cine este medicul-erou de la Piatra Neamt "Are arsuri de 40%, in zona inferioara a corpului" Ads Scrie pe Ziare Com Citeste si: Sorin Grindeanu îi amenință direct cu ”cartonașul roșu” pe corupții din domeniul Transporturilor Ministrul Transporturilor, Sorin Grindeanu, a vorbit marți, 30 noiembrie, despre corupția din domeniu Aducând în discuție prețurile prea mari ale unor studii, planuri şi hărţi privind Ludovic Orban le numără social-democraților punctele promise la pensii Calculele dau un rezultat cu minus Ludovic Orban afirmă, într-o postare pe Facebook, că vârstnicii au ajuns să voteze într-o pondere atât de mare cu PSD pentru că au crezut minciunile social-democraților despre # PSD , # Colectiv dosar vinovati judecata , # coruptie , # Nelu Tataru ministrul Sanatatii , # Neamt Ne puteți urmări și pe pagina noastră de Facebook sau pe Google News Sursa: Ziare com Comentarii FrumoasaTara Click pentru a vedea sistemul de punctaj "> rank 5 duamna ursu, fapte, nu vorbe !!! adapostiti la zoaie o serie de imitatii jalnice de jurnalisti ce nu cunosc nici macar limba romana, dublati articolele in cel mai pur stil Vezi tot Click pentru a vedea sistemul de punctaj "> rank Sa fie clar pentru Ungaria si Polonia: Money Talk !!! Si daca nu ai bani, corolarul: No Money, No Funny :))) "Gulasul nu merge de multe ori la Vezi tot Vezi toate comentariile (52) Adauga comentariu Parteneri Ziare Com DigiSport ro Suma ametitoare pe care ar fi pariat-o Anamaria Prodan pe victoria lui Lewis Hamilton Digi24 ro Coreea de Nord si Coreea de Sud, de acord sa incheie razboiul dintre ele Cele doua tari sunt in conflict de peste 70 de ani Adevarul ro Francezul stabilit in Romania care a realizat primul Logan electric: "Mi-am vandut apartamentul ca sa incep afacerea" Ads Top stiri din Actualitate Procurorii au început urmărirea penală in rem pentru purtare abuzivă în cazul copilui de 13 ani împuşcat din greşeală de un poliţist VIDEO Joe Biden a declarat stare de dezastru major în Kentucky după tornadele devastatoare VIDEO Șofer, prins băut la volan într-o mașină peticită și fără cauciucuri Cum a explicat bărbatul situația ciudată polițiștilor Un an de la inaugurarea trenului dintre București și Aeroportul Otopeni Ce a fost bun și ce probleme mai sunt de rezolvat Incident grav în Marea Baltică O navă daneză și una britanică s-au ciocnit Varianta Omicron se răspândește mai repede Verdictul OMS în privința vaccinurilor Toate stirile din Actualitate Ads Ads Urmărește-ne pe: explozie cluj accident Bucuresti teste saliva Tulpina Omicron Viitorul Europei restrictii Loteria vaccinarii Marian Neacsu Laura Vicol Mihai Sora Sorin Grindeanu Nicolae Ciuca Dacian Ciolos Colin Powell Ludovic Orban Klaus Iohannis Liviu Dragnea Viorica Dancila Raluca Turcan Clotilde Armand Florin Citu Abonare breaking news Toggle Abonare la stiri din Actual Toggle Business Toggle Sport Toggle Life Toggle Dark mode Toggle Mareste fontul Comunitate Platforma pentru solutionarea litigiilor Sitemap Termeni si conditii Politica de confidentialitate Politica de cookie Setari confidentialitate Contact Urmareste-ne pe: Aboneaza-te la notificarile Ziare com: Breaking News Toggle Actual Toggle Business Toggle Sport Toggle Life Toggle Nu multumesc! Ok, ma abonez! Pentru a va abona la notificarile Ziare Com apasati butonul de sus Allow sau Permite &times; Orase selectate: Selecteaza si alte orase de mai jos Inchide Salveaza &times; Login Username: Parola: Mi-am uitat parola Creeaza cont &times; Reguli de votare 1 S-a mai votat de pe acest ip - La multe companii, la dispozitia angajatilor este pusa o singura adresa de ip Este posibil ca un coleg de-al dvs sa fi votat deja acest comentariu In aceste conditii, exista o solutie pentru a putea vota: va faceti un cont, deveniti membru al comunitatii Ziare com si votati, logat, orice comentariu doriti 2 Vreti sa votati propriul comentariu - Pentru o evaluare cat mai obiectiva a comentariilor, cei care posteaza nu-si pot vota propriul comentariu Inchide 